Publication: Magyar Közlöny
Issue: MK-1999-28 (Year: 1999, Number: 28)
Era: 1990-2004
Section: 
Paragraph Index: 475

a) A Kormányzó Tanács az energetikai együttműködés céljából Nemzetközi Energia Programot határoz el és valósít meg, melynek céljai a következők: (i) vészhelyzetben az olajszállítások terén az önellátás általános szintjének kidolgozása; (ii) vészhelyzetben az általános keresletkorlátozási intézkedések foganatosítása; (iii) vészhelyzetben a rendelkezésre álló olaj elosztásával kapcsolatos intézkedések foganatosítása és érvényesítése; (iv) a nemzetközi olajpiaci információs rendszer és a nemzetközi olajtársaságokkal való konzultációs keretek kidolgozása; (v) hosszú távú együttműködési program kidolgozása és valóra váltása az importált olajtól való függőség csökkentése céljából, többek között: energiatakarékosság, alternatív energiaforrások feltárása, energiakutatás és fejlesztés, és a természetes és dúsított uránium szállítása; (vi) az olajtermelő országokkal és az egyéb olajfelhasználó országokkal való együttműködési kapcsolatok előmozdítása, különösen a fejlődő világ országaival. A Kormányzó Tanács az energetika terén egyéb, általa szükségesnek ítélt együttműködési intézkedéseket is tehet, és egyhangúlag hozott határozattal módosíthatja a programot, figyelembe véve a Résztvevő Országok alkotmányos eljárásait.

Source: https://magyarkozlony.hu/hivatalos-lapok/b71fe70cbda18532b2da819cf4ce9fa1f9015ad5/dokumentumok/9132893c3eaab5a84a394122451d6baf247acb40/letoltes